cyanic-selkie/wikianc huggingface dataset:
Panther (carro de combate)
Panther é o nome común dun carro de combate medio desenvolvido pola Alemaña Nazi na segunda guerra mundial dende mediados de 1943 ata o fin da guerra en Europa en 1945. Pretendíase que contrarrestase ao T-34 soviético, ademais de ser o substituto dos Panzer III e Panzer IV. Nunca substituíu a este último, e combateu xunto con el e co máis pesado Tiger ata o final da guerra. A excelente combinación do Panther de potencia de fogo, mobilidade e protección serviu como punto de referencia para deseños de carros de combate doutras nacións nos últimos anos da guerra e tras ela, e está considerado como un dos mellores carros de combate da segunda guerra mundial.
Tartaruga mariña pequena
Anatomía
É unha tartaruga pequena, que na madurez chega a ter unha lonxitude entre 60 e 90 cm e un peso medio duns 45 kg. Como é típico nas tartarugas mariñas ten un corpo deprimido dorsoventralmente con extremidades anteriores convertidas en aletas e un peteiro. É a máis pequena de todas as tartarugas mariñas. O adulto ten unha coiraza ou cuncha oval que é case tan longa coma larga e xeralmente de cor oliva-gris. A coiraza ten cinco pares de escudos dorsais. En cada ponte que une o espaldar (parte dorsal) co plastrón (parte inferior), hai catro escudos inframarxinais, cada un dos cales está perforado por un poro. A cabeza ten dous pares de escamas prefrontais. As crías ao eclosionaren son negras por ambos os lados. A cabeza da tartaruga mariña pequena ten forma triangular cun peteiro algo ganchudo con grandes superficies para triturar. Esta tartaruga vive en augas de pouca profuncidade e aliméntase no bentos dunha dieta consistente principalmente en cangrexos.
Ciclo vital
As femias aniñan 2 ou 3 veces durante a tempada, deixando un espazo de entre 10 e 28 días entre as desovas. A incubación tarda de 45 a 70 días. Unha posta contén como media uns 110 ovos. O sexo das crías depende da temperatura de incubación. Se a temperatura na área de incubación está por debaixo de 29,5 °C, as crías serán principalmente machos.
Frölunda HC
Historia
Na tempada 1943-44, o club fundado en 1932 Västra Frölunda IF introduciu a práctica do hóckey sobre xeo, aínda que os xogadores tiveron que agardar ata 1946 para poder xogar o primeiro partido oficial do club a causa dos invernos temperáns que se produciron na cidade de Gotemburgo. Os primeiros xogadores do equipo eran xogadores de bandy que comezaron a xogar ao hóckey sobre xeo. Na tempada 1945-46 o equipo perdeu o campionato distrital fronte o Göteborgs SK por 7-3. O Frölunda acabou precisamente na segunda posición por detrás do mesmo equipo ano despois na Liga de Gotemburgo.
Loureiros, Pígara, Guitiriz
Loureiros é un lugar da parroquia de Pígara no concello lugués de Guitiriz na comarca da Terra Chá. Tiña 22 habitantes no ano 2007 segundo datos do Instituto Galego de Estatística dos cales eran 13 homes e 9 mulleres, o que supón un aumento con relación ao ano 2000 cando tiña 19 habitantes.
Voo 972 de Cubana de Aviación
Accidente
O voo engalou pouco despois das 10:00 hora local e esnafrouse as 12:08 a uns 10 quilómetros do aeroporto. O aparello caeu nunha granxa do estado cubano e non feriu a ninguén en terra. Os restos incendiáronse e testemuñas no aeroporto informaron ter visto unha nube de fume do lugar do sinistro. As primeiras respostas, incluídos bombeiros e ambulancias, saíron da Habana cara o lugar do accidente para iniciar as tarefas de rescate. O aeroporto José Martí pechouse temporalmente tras o accidente, pero abriu esa mesma tarde.
Dos 113 ocupantes, tres mulleres sobreviviron ao accidente, todas elas en estado crítico. Un home sobreviviu pero morreu posteriormente no hospital.
Condado de Holanda
O Condado de Holanda (en neerlandés Graafschap Holland) foi un antigo condado feudatario do Sacro Imperio Romano Xermánico que se estableceu no século X. En 1433 foi adquirido por Filipe o Bo, a así foi integrado nos Países Baixos borgoñóns, e despois nos Países Baixos españois, extinguíndose en 1573.
Historia
A finais do século IX, Holanda converteuse nun condado do Sacro Imperio Romano Xermánico.
Porén, os monarcas hispánicos conservaron a intitulación de "condes de Holanda" até a paz de Münster, asinada en 1648.
Elementos de Euclides
Os Elementos de Euclides (grego: Στοιχεῖα) é un tratado matemático e xeométrico constituído por trece libros escrito polo matemático grego Euclides en Alexandría contra o ano 300 a.C.
Historia
En 1570, John Dee escribiu un "Prefacio Matemático", amplamente respectado, xunto con numerosas notas e material suplementario á primeira edición inglesa de Henry Billingsley. E en 1576, Rodrigo de Zamorano publicou a primeira edición en castelán.
En 1808 foi "descuberto" na Biblioteca do Vaticano un exemplar datado nos séculos IX ou X, pero baseado nunha versión anterior á de Teón, o que permitiu interesantes comparacións.
Influencia dos Elementos
Os Elementos aínda están considerados como a ópera prima da aplicación da lóxica á matemática. No contexto histórico comprobouse que foi enormemente influente en moitas áreas da ciencia.
Reino Unido de Portugal, Brasil e o Algarve
Historia
O Brasil desmembrouse coa súa independencia o 7 de setembro de 1822, proclamada polo fillo do Rei Xoán VI, D. Pedro de Alcántara de Braganza, futuro emperador D. Pedro I do Brasil e Rei D. Pedro IV de Portugal, que antes da independencia era o herdeiro do trono como Príncipe Real do Reino Unido de Portugal, Brasil e o Algarve. Tal episodio resultou na fundación do Imperio do Brasil e, por conseguinte, no desmembramento do entón territorio brasileiro do imperio de ultramar portugués.
Elementos de Euclides
Principios fundamentais
Os postulados dos Elementos son:
Este último postulado pode ser interpretado como:
O postulado das paralelas
O propio Euclides usouno pouco ao longo do resto dos Elementos. Moitos xeómetras sospeitaron que podería probarse a partir dos outros postulados, pero todas as tentativas neste sentido fallaron.
Dúas alternativas ao postulado das paralelas son: ou un número infinito de paralelas pode trazarse a través dun punto non nunha liña recta, formando unha xeometría hiperbólica (tamén chamada xeometría de Lobachevski), ou non se pode trazar ningunha, como nunha xeometría elíptica (tamén chamada xeometría riemanniana).
Vicepresidencia da Xunta de Galicia
O vicepresidente é tamén o encargado de substituír o presidente nas súas funcións en caso de falecemento, dimisión ou viaxe ao estranxeiro, e ata a elección dun novo presidente, de ser o caso. De non existir vicepresidente, esas funcións recaen na persoa que ocupe o cargo de conselleira de Presidencia.
Historia
Logo da vitoria de Manuel Fraga en 1989 desapareceu a figura do vicepresidente ata que foi recuperada quince anos máis tarde, en 2004 baixo a figura dunha dobre vicepresidencia, a de Alberto Núñez Feijóo como vicepresidente primeiro e a de Xosé Manuel Barreiro como vicepresidente segundo. Estas vicepresidencias presentáronse como unha preparación para a sucesión política de Fraga e non tiñan competencias específicas, fóra das que cada un deles, como conselleiros, xa tiña.
Adamita
Aplicacións
A adamita é un mineral sen importancia industrial, pero interesante desde o punto de vista científico e como mineral de colección.
Taveuni
Historia
Wainiqolo tomara a Tui Cakau prisioneiro cando Golea participou nunha liorta interna Cakaudrove. Foi o momento oportuno para que Wainiqolo iniciara a súa campaña mentres Golea estaba involucrado nunha loita interna en Vanualevu. Ma'afu nunca perdoou a Wainiqolo pola súa actuación e retiroulle todas as terras que lle asignara. Os historiadores viron isto como unha confirmación de que Ma'afu non formaba parte da trama de Wainiqolo para conquistar Tui Cakau mentres el estaba ausente en Tonga. O ataque non provocado por parte de Wainiqolo foi considerado por Tui Cakau como a cancelación da súa obrigación de respectar o dereito de Ma'afu ás illas que formaran antes parte do cacicado de Cakaudrove. Golea procedeu a vender o conxunto de Vanuabalavu aos europeos.
Glomerulonefrite rapidamente progresiva
Tratamento
Nos casos máis graves, coma aqueles que teñen tamén doenza pulmonar, pode estar indicada a plasmaférese, aínda que os resultados non son demasiado eficaces. Porén case que a metade de pacientes fracasarán no tratamento médico e será preciso iniciar un tratamento de diálise ou mesmo un transplante renal.
Dinastía Axilolfinga
O nome da dinastía débese a un devanceiro, un mítico Axilolgo ou Axilulfo. No século VI Baviera quedou baixo o dominio do Reino Franco. Os seus soberanos foron investidos polos reis francos segundo a Lex Baiuvariorum, pero Carlomagno desposuínos a finais do século VIII. Durante este período os axilolfingos oscilaron entre a lealdade aos reis francos e a alianza cos longobardos. Baixo o seu reinado, o territorio cristianizouse e fundáronse catro dioceses: Ratisbona (que tamén era a sede do poder), Freising, Passau e Salzburgo.
Historia
Garibaldo (nacido contra o ano 593) recibiu Baviera de mans do rei Teodebaldo. Debátese a pertenza de Garibaldo aos axilolfingos, xa que algúns historiadores atribúenlle unha orixe borgoñoa, hérula, longobarda, ou turinxia. Porén, moitos outros, como Karl Ferdinand Werner, Eduard Hlawitschka, Reiner Butzen, Jörg Jarnut ou Christian Settipani suxiren unha orixe franca. . Sería fillo ou neto dun Axilulfo, cuñado de Cloderico, rei de Colonia en 508-509 e, segundo a hipótese de Jörg Jarnut, eran descendentes sas esposas de Axiulfo, rei dos suevos (nacido en 458).
Duques axilolfingos de Baviera
No ano 680 iníciase a historia coñecida de Baviera con Teodón II:
Tumor cerebral
Meninxiomas
Constitúen entre o 15 e o 20% dos tumores primarios intracraniais. Son máis frecuentes entre os 20 e os 60 anos de idade. Orixínanse nas células aracnoides das meninxes. Son moi frecuentes e polo xeral son de carácter benigno, xa que fican encapsulados e ben delimitados, non comprometendo estruturas veciñas. Poden aparecer en calquera parte do cerebro, tanto infratectorial coma supratectorial.
Diagnóstico
O diagnóstico realízase mediante técnicas de imaxe como a TAC ou a resonancia magnética (RMN). Ámbalas dúas permiten coñecer a localización e o tamaño do tumor, ademais de suxestionar a natureza do mesmo. Así e todo, é a biopsia quen clasifica e identifica o tipo exacto de tumor.
Araba Euskaraz
A festa do Araba Euskaraz (en éuscaro, "Araba en Éuscaro"), é a festa que realizan as ikastolas dos concellos arabeses para recadar cartos e potenciar o uso do éuscaro. Cada ano celébrase nun sitio diferente, tendo como fin acadar cartos para realizar reformas ou algún cambio na ikastola desa vila.
Festas ordenadas cronoloxicamente
1986 - Amurrio.
1994 - Lapuebla Labarka. 1995 - Gasteiz.
2001 - Argantzun.
2005 - Amurrio. 2006 - Armentia.
2010 - Agurain.
Voo 4509 de China Southwest Airlines
O voo 4509 de China Southwest Airlines era un servizo doméstico dende o aeroporto de Chengdu-Shuangliu, en Sichuan ata o aeroporto de Wenzhou-Yongqiang, en Zhejiang. O 24 de febreiro de 1999 o Tupolev Tu-154M que operaba a ruta esnafrouse mentres se aproximaba ao aeroporto de Wenzhou, matando aos 61 pasaxeiros e tripulantes a bordo.
Avión
O avión era un Tupolev Tu-154M construído en 1990, con número de serie 90A-846 e equipado con tres motores Soloviev D-30. Inicialmente foi rexistrado na Unión Soviética como CCCP-85846. Foi entregado á Administración da Aviación Civil da China (CAAC) en abril dese ano e rexistrado como B-2622.
República Popular de Serbia
En 1963, tras un cambio constituciuonal en Iugoslavia, convértese na República Socialista de Serbia, dentro da República Federal Socialista de Iugoslavia.
Bioloxía dos sistemas
Bioloxía dos sistemas, bioloxía de sistemas ou bioloxía sistémica é o termo empregado para describir un conxunto de correntes na investigación das biociencias e un movemento orixinario destas correntes. Os seus propoñentes describen a bioloxía dos sistemas como un campo de investigación interdisciplinar baseado na bioloxía, que se centra nas interaccións complexas dos sistemas biolóxicos. Segundo os seus propoñentes, a bioloxía dos sistemas utiliza unha perspectiva holística, en contrapunto a unha perspectiva reducionista. En particular, a partir do ano 2000 o termo foi moi utilizado nas biociencias e nunha variedade de contextos. A bioloxía dos sistemas pretrende a modelaxe e descuberta de propiedades emerxentes, propiedades dun sistema cuxa descrición teórica só se fai posíbel grazas a técnicas usadas case exclusivamente na bioloxía dos sistemas.
Historia
Porén, o nacemento da xenómica funcional nos anos 1990 posibilitou a xeración de enormes cantidades de datos fiábeis, acoplados ao poder crecente e xigantesco da computación. En consecuencia, fíxose finalmente posíbel traballar con modelos realistas de sistemas biolóxicos. En 1997, o grupo de Masaru Tomita publicou o primeiro modelo cuantitativo do metabolismo de toda unha célula hipotética.
Disciplinas asociadas á bioloxía dos sistemas
Por exemplo, unha rede celular pode ser modelada matematicamente por métodos do foro da cinética química e da teoría do control. Debido ao gran número de parámetros, variábeis e factores limitantes presentes en redes celulares, utilízanse moitas veces técnicas numéricas e computacionais. Ademais disto, utilízanse aínda outros aspectos da ciencia dos computadores e da informática na Bioloxía dos Sistemas, tales como:
Idade Media
Demografía
No final do século XIII a expansión agraria parou dun golpe logrando o límite ecolóxico (as novas terras eran máis, o ritmo de produción pola carencia de adobos estabilizárase, a carencia de bosques fixo entrar en crise a gandaría, nun momento que era importante polo adobo dos campos deixados ao barbeito). Todo iso incidiu nun aumento dos prezos, agravado por unha serie de malas colleitas que causaron a fame (especialmente virulenta foi a dos anos 1315 a 1317). E para acabar de adobar o, durante os anos 1348-1349, estendeuse a peste negra, enfermidade terriblemente contaxiosa. A peste foi a máis extensa das enfermidades que iniciaron toda unha serie de "maos anos" que paralizaron o crecemento de moitas cidades e vilas rurais. A pesar da recesión, moitas cidades (París, Florencia, Xénova...) creceron en extensión durante os séculos XIV e XV e as perdas humanas debidas ás epidemias recuperáronse rapidamente. Polo tanto, a crise urbana foi unha crise de adaptación e de crecemento.
Arte
Coa caída do Imperio romano, moitas das técnicas artísticas da Grecia antiga acabaron perdidas. A pintura medieval pasa a ser predominantemente bidimensional: non era usada a noción de perspectiva e as personaxes retratadas eran pintadas maiores ou menores de acordo coa súa importancia. Ao lado da pintura, a tapizaría foi a máis importante forma de arte medieval. Iso decorre en moito pola súa utilidade ao manter a calor interna dos castelos, construídos de pedra, durante o inverno. A máis famosa tapizaría medieval é o ciclo d' A señora e o unicornio.
Guerra e armamento
miniatura|esquerda|150px|Espadas do período final da Idade Media. A Idade Media xorde, en termos bélicos, como un período de grandes desenvolvementos tecnolóxicos, provindo esencialmente de dous grandes laboratorios, o Oriente Medio e a Península Ibérica. As dúas zonas, que desde moi cedo se tornaron palcos de violentas batallas entre musulmáns e cristiáns, fan que a práctica, a filosofía, a tecnoloxía e a propia xénese da guerra evolucionen. Os termos cruzada e xihad xorden nesta época, e aínda que ambas teñan un significado extremadamente semellante, son dous paradigmas dunha realidade moi peculiar.
Policétido sintase
Etapas da síntese
Etapa de terminación:
Iñaki Gabilondo
Hoy por hoy
Ademais do anterior, foi o encargado durante todos estes anos de traballo na SER de facerse cargo do especial da emisora con motivo das eleccións que se celebraban no país, tanto a nivel nacional coma autonómico. Tamén durante este período presentou varios anos consecutivos a gala dos Premios Ondas xunto con Gemma Nierga, outra das xornalistas máis representativas da Cadena SER.
Vilarpunteiro, Baralla
Santa Marta de Vilarpunteiro é unha parroquia que se localiza no concello de Baralla. Segundo o padrón municipal de 2004 tiña 43 habitantes (23 homes e 20 mulleres), distribuídos en 1 entidades de poboación, o que supón un aumento en relación ao ano 1999 cando tiña 37 habitantes. Segundo o IGE, no 2014 a súa poboación medrara ata os 44 habitantes, sendo 24 homes e 20 mulleres.
Codex Euricianus
O códice Euriciano non só serviu de base para as codificacións posteriores dos reis visigodos, senón que tamén influíu na lei das liñaxes francas, burgundias, alamanas e bávaras, desempeñando un papel importante como mediador entre a lei vulgar romana e o mundo xermánico da Alta Idade Media.
Histoloxía vexetal
miniatura|dereita|250px|Imaxe do parénquima clorofílico, un tecido vexetal. A histoloxía vexetal é a disciplina que se ocupa do estudo dos tecidos orgánicos das plantas.
Kurume
O concello de Kurume limita cos concellos de Ogōri, de Tachiarai, de Asakura, de Ukiha, de Yame, de Hirokawa, de Chikugo, de Ōki, de Ōkawa (son da prefectura de Fukuoka); de Tosu, de Miyaki e de Kanzaki (son da prefectura de Saga).
Tír na nÓg
Características
O Tír na nÓg desempeña un papel importante na historia de Oisín e Niamh. Para chegar a Tír na nÓg un aventureiro precisa da axuda dun guía, no caso de Oisín Niamh desempeña este papel. Viaxan xuntos nun cabalo máxico capaz de correr sobre a auga, ao Reino Bendicido e o heroe pasa algún tempo aló. Finalmente a nostalxia fai que Oisín queira regresar á súa terra natal. Queda desolado ao decatarse de que pasaran 300 anos en Irlanda dende que partira con Niamh. Vai á súa casa no cabalo máxico de Niamh, mais ela advírtelle de que non toque o chan, porque o peso de tódolos anos descendería sobre el nun momento. Cando Oisín axuda a dous homes a mover unha pedra, cae do cabalo e o peso dos anos caen de súpeto sobre el. Suxírese que Oisín caeu do cabalo na zona de Elphin, no Condado de Roscommon. Esta historia ten unha sorprendente similitude con moitos contos, entre eles o de Urashima Tarō.
Igrexa da Luz de Osaca
Volumetría
O volume que describe a esta igrexa é basicamente unha única caixa de formigón cortado por un plano vertical que forma 15 º coa parede da pastilla e que o atravesa de lado a lado. Créanse así interesantes efectos lumínicos.
Espazos
De querer acceder á Escola Dominical, habería que tomar a outra porta á que nos conduce a cuberta con forma de sector circular. Deste xeito, chegaríase a unha zona acondicionada para instruír aos nenos na relixión e desenvolver actividades con eles.
Muzzle
Houbo rumores de que se rodou un vídeo musical para "Muzzle" con Jimmy Chamberlin (expulsado nesas datas da banda), pero de ser así nunca foi editado. Billy Corgan negou a existencia dese vídeo nunha entrevista no ano 1995. A banda interpretou "Muzzle" na súa aparición posterior no programa Late Night with Conan O'Brien co substituto de Chamberlin Matt Walker.
United Rugby Championship
Formato
Os play-offs están compostos polos oito mellores equipos da competición a partido único. Desta forma enfróntanse o primeiro contra o oitavo, o segundo contra o sétimo, o terceiro contra o sexto e o cuarto contra o quinto. En cuartos de final e semifinais a vantaxe de campo é para o equipo peor clasificado. Por outra banda, a final dispútase nunha sede predeterminada. En canto á participación en competicións europeas, os equipos surafricanos tamén poden clasficarse. Así, clasifícanse para a Copa de Campións os gañadores de cada un dos catro grupos, os cales tamén reciben un trofeo. Ademais, outras catro prazas son outorgadas aos seguintes catro equipos mellor clasificados na táboa de clasficiación global.
Fast Auroral Snapshot Explorer
Características
FAST estabilízase mediante xiro a unha velocidade de 12 revolucións por minuto, co eixo de xiro situado perpendicular ó plano orbital. Leva a bordo unha memoria de estado sólido de 1 Gbit de capacidade e unha velocidade de adquisición de datos de 8 Mbps. A alimentación eléctrica proporciónana células solares de arseniuro de galio montadas no corpo do satélite.
Historia da pintura en Exipto
A técnica pictórica dos exipcios era un antecedente da pintura ó fresco ou témpera, xa que aglutinaban pigmentos naturais, extraídos de diferentes terras de cor, con clara de ovo e disolvíano todo en auga para aplicalo sobre as paredes revestidas cun enfuscado seco de xeso.
Na parte superior, escena de caza de aves coas seis "ocas de Meidium".
Lugares de Chandrexa de Queixa
miniatura|dereita|[[Casa do concello de Chandrexa de Queixa.]] Galicia → Parroquias de Galicia → Lugares de Galicia → Lugares de Chandrexa de Queixa
A Cruz, Grou, Lobios
A Cruz é un lugar da parroquia de Grou no concello ourensán de Lobios na comarca da Baixa Limia. Non aparecen datos de habitantes nin no INE nin no IGE.
Hidróxido de potasio
Aplicacións
Outras aplicacións inclúen o seu uso veterinario para disolver cornos, escamas e pelos; en medicina humana, para diagnosticar enfermidades fúnxicas e disolver verrugas e cutículas. Tamén se emprega en pos de lavado, algúns limpadores de dentadura e en deterxentes sen fosfatos.
Ten tamén uso en electrónica, onde axuda a gravar pistas no silicio para fabricar circuítos en aplicacións tales como as microelectromecánicas.
Tratado do Ebro
Características
Os romanos foron incapaces de acudir en socorro de Sagunto, que sucumbiu no 219 a. C. Despois da caída da cidade, os romanos fixeron preparativos para a guerra, enviando unha segunda embaixada a Cartago. Os seus emisarios esixiron a Cartago a entrega de Aníbal e o resto de responsables da ruptura do tratado ao atacar Sagunto. Foi neste punto cando o Senado cartaxinés se negou a recoñecer o Tratado do Ebro e a entregar a Aníbal aos romanos. Dise que os cartaxineses compararon este tratado co realizado entre Caio Lutacio Cátulo e Amílcar Barca no 241 a.C., argumentando que os romanos se negaron a aceptar o convenio entre os dous xenerais porque non fora ratificado polo seu pobo. Os enviados romanos descualificaron este razoamento e, ante a incapacidade de chegar a un pacto, a guerra estalou no 218 a.C. O conflito resultante foi a coñecido como Segunda guerra púnica, que durou até o 201 a.C.
N-651
A N-651 ou Estrada Madrid-Ferrol, é unha estrada nacional española, que une Betanzos na N-VI con Fene, onde conecta coa FE-14, que pola Avenida das Pías remata en Ferrol. Pasa por Betanzos, Miño, Pontedeume, Cabanas e Fene. Conecta coa AP-9F, en Miño (sentido Betanzos), Pontedeume, Cabanas e Fene.
Azur
dereita|150px Azur é a cor azul heráldica. Trátase dun azul intenso.
É unha das cores empregadas nos vervos.
Almanaque de Galicia
Almanaque de Galicia foi o nome de varias publicacións:
Bastards on Parade
O seu disco debut Tales from the Death Shore presentarase en París o 16 de abril, editado por Carnage Recordz (Francia) e Uncle Owen (Xapón), acadando boas críticas, e ó 5º lugar na lista do radio estadounidense shitenonions.com e o 11º en paddyrock.com.
Galería de imaxes da comarca da Terra de Celanova
Galería de imaxes da comarca da Terra de Celanova.
A comarca da Terra de Celanova comprende os concellos de A Bola, Cartelle, Celanova, Gomesende, A Merca, Padrenda, Pontedeva, Quintela de Leirado, Ramirás e Verea.
Deputación de Lugo
Representación provincial
O pleno da deputación está formado por 25 deputados. No pleno de investidura do ano 2015, a candidata do PP, Elena Candia López foi elixida presidenta tras empatar a 12 votos co candidato socialista Darío Campos e votarse o deputado socialista Manuel Martínez a si mesmo. O 8 de outubro de 2015, PSdeG e BNG presentan unha moción de censura e desta vez, co apoio de Manuel Martínez, o socialista Darío Campos foi elixido presidente da deputación.
Monster (manga)
Sinopse
Nove anos despois, Tenma é Xefe de Cirurxía no Eisler Memorial. Despois de salvar a un criminal chamado Adolf Junkers que fora atropelado por un coche, Tenma escoita a Junkers bisbando sobre un "monstro". Tenma, ó igual que co resto de pacientes, é amable con Junkers, e este responde abríndose ó doutor. Unha noite, cando Tenma volvía cun reloxo que mercara como agasallo para Junkers, atopa morto ó garda que custodiaba a porta da habitación do hospital, e descobre que Junkers fuxiu. Seguindo a pista ata un edificio en construción a carón do hospital, Tenma da con Junkers, que estaba sendo apuntado cunha arma. Preocupado pola seguridade de Tenma, Junkers advírtelle que non se achegue e pídelle que fuxa de alí. Tenma négase, e entón revélase que o home que apunta coa arma é Johan Liebert, o neno ó cal Tenma salvara a vida nove anos atrás. A pesar de que Tenma intenta razoar con el, Johan dispara a Junkers. Logo, dille a Tenma que xamais podería matar ó home que lle salvou a vida e despois marcha camiñando tranquilamente ata perderse na escuridade, con Tenma demasiado conmocionado para intentar detelo.
Schulwerk
Schulwerk (traballo escolar en alemán), é un método pedagóxico para a ensinanza musical, que foi escrito en 1930 por Carl Orff. A súa finalidade é o fomento no alumno da creatividade e da improvisación.
Alaró
Política
O repartimento de escanos quedou deste xeito:
José Lago Fernández
Traxectoria
Empregado da Fábrica de Carburos Metálicos de Cee. Sindicalista da UGT. Co golpe de Estado do 18 de xullo de 1936 foi detido. Xulgado en consello de guerra por rebelión militar, foi condenado a pena de morte. Foi fusilado en Punta Herminia o 9 de decembro de 1936.
Sergio Daniel Martínez
Selección nacional
Martínez xogou 35 partidos coa Selección uruguaia e marcou 5 goles. Foi campión da Copa América en 1995 en cuxa final marcou o gol decisivo na definición por penaltis fronte ó Brasil. Tamén participou na Copa do Mundo de Italia 90.
Angie Cepeda
Carreira
A súa primeira intervención no mundo cinemático foi cun pequeno papel no filme Ilona llega con la lluvia (1996). O seu primeiro papel protagonista chegou da man do director peruano Francisco Lombardi quen a convenceu de representar unha prostituta chamada "La Colombiana" en Pantaleón y las visitadoras (2000). Foi un grande éxito en Colombia, España, Perú e Arxentina e recibiu boas críticas pola súa actuación. Tamén tivo enormes eloxios pola súa beleza e sensualidade debido á nudez e escenas quentes de sexo na película con Salvador del Solar.
Vida persoal
É a irmá máis nova da tamén actriz colombiana Lorna Paz (Yo soy Betty, la fea). Cepeda tivo unha relación co cantante Diego Torres.
Glicosa
Todas as froitas naturais teñen unha certa cantidade de glicosa (a miúdo con frutosa), que pode ser extraída e concentrada para preparar un azucre alternativo. Pero a nivel industrial tanto a glicosa líquida (xarope de glicosa) como a dextrosa (glicosa en po) obtéñense a partir da hidrólise enzimática do amidón procedente de cereais (xeralmente trigo ou millo).
Na súa forma (D-Glicosa) sofre unha ciclación cara a súa forma hemiacetálica para lograr as súas formas furano e pirano (D-glucofuranosa e D-glucopiranosa) que á súa vez presentan anómeros Alpha e Beta. Estes anómeros non presentan diferenzas de composición estrutural, pero si difiren polas súas características físicas e químicas. A D-(+)-glicosa é un dos compostos máis importantes para os seres vivos, incluíndo os humanos.
Partícula elemental
Partículas subatómicas
Aínda que as partículas máis pesadas (hadróns) e as de masa intermedia (mesóns) que respondían á interacción forte foron consideradas elementais, actualmente sábese que son partículas compostas. Só as partículas máis lixeiras (leptóns) que non resultaban afectadas pola interacción forte, resultaron ser elementais. Os dous tipos de leptóns máis comúns son os electróns e os neutrinos, das que como se dixo crese que son realmente elementais. Os neutrinos, entidades que comezaron a súa existencia como artificios matemáticos, xa foron detectados e forman parte de todas as teorías físicas da composición da materia, da cosmoloxía, astrofísica e outras disciplinas.
Pedrosa, Grou, Lobios
Pedrosa é un lugar da parroquia de Grou no concello ourensán de Lobios na comarca da Baixa Limia. Non aparecen datos de habitantes nin no INE nin no IGE.
Santa Irmandade
A Santa Irmandade (en castelán, Santa Hermandad) é o nome xenérico co que se coñecían os grupos de xente armada instituídos en 1476 en Castela e pagados polos concellos para perseguiren os malfeitores e criminais. Foi disolta en 1834, creándose dez anos máis tarde a Garda Civil.
Illas Salomón nos Xogos Olímpicos
Ningún deportista das Illas Salomón conseguiu gañar unha medalla olímpica.
Teorema de Weierstrass
Tese: Hai ó menos dous puntos x1,x2 dentro de [a,b] onde f alcanza valores extremos absolutos, é dicir, para calquera x\in [a,b]
Castrillón, Maroxo, Arzúa
Castrillón é un lugar da parroquia de Maroxo no concello coruñés de Arzúa, na comarca homónima. Tiña 5 habitantes no ano 2018 segundo datos do Instituto Nacional de Estadística, dos cales 2 eran homes e 3 eran mulleres.
Héctor Chumpitaz
Selección nacional
Foi internacional coa selección de fútbol do Perú,coa que xogou 32 encontros e anotou 3 goles, e tamén gañou a Copa América 1975.
Petronio
Titus Petronius Niger, máis coñecido como Petronio (Petronius Arbiter en latín), nado cara ao ano 27 en Marsella (Galia) e finado cara ao ano 66 en Cumae, foi un escritor romano. miniatura|esquerda|[[Clásicos en Galego 8: Satiricón.]] No ano 66 foi acusado de participar na conspiración de Piso, co obxectivo de asasinar a Nerón. De feito, pretendía el mesmo tornarse emperador de Roma. Descuberta a conspiración, sen ningún xuízo, foi obrigado a se suicidar e, na presenza dos seus amigos, cortou os pulsos.
Illa Yas
miniatura|300px|dereita|Vista aérea da illa Yas. Illa Yas (árabe: جزيرة ياس) é unha illa natural en Abu Dabi, Emiratos Árabes Unidos.
Descrición
A illa é o lugar elixido para un proxecto de desenvolvemento promovido por Aldar Properties cun orzamento duns 40 mil millóns de dólares dos EE.UU. Ocupa unha superficie total de 2.500 hectáreas (25 km²), das cales 1.700 hectáreas (17 km²) resérvanse para o desenvolvemento. A illa conta con atraccións como o Circuíto de Yas Marina que se utiliza para o Gran Premio de Abu Dabi de Fórmula Un, anexo a este o parque temático Ferrari World, un parque temático da Warner Bros chamado Movie World e hoteis singulares, un parque acuático, e unha zona de desenvolvemento polo miúdo para Abu Dabi de 300.000 metros cadrados, zonas verdes, campos de golf, hoteis lagoa, mariñas, clubs de polo, apartamentos, vilas e numerosos puntos de venda de alimentos e bebidas, pretendendo crear un destino turístico internacional.
Roberto Varela
Traxectoria
É (en 2021) conselleiro de asuntos culturais da embaixada de España en Francia.
Carl Orff
miniatura|Lápida de Carl Orff Carl Orff, nado en Múnic o 10 de xullo de 1895 e finado na mesma cidade o 29 de marzo de 1982, foi un compositor alemán.
Yame
O concello de Yame limita cos concellos de Ukiha, de Kurume, de Hirokawa, de Chikugo, de Miyama (son da prefectura de Fukuoka); de Nagomi, de Yamaga (son da prefectura de Kumamoto); e de Hita (da prefectura de Ōita).
Voo 498 de Crossair
O voo 498 de Crossair era un servizo dende Zúric, Suíza e Dresden, Alemaña, que se esnafrou dous minutos despois de engalar no municipio suízo de Niederhasli o 10 de xaneiro de 2000. Os sete pasaxeiros e tres tripulantes a bordo do Saab 340B morreron no impacto. Foi o primeiro accidente con vítimas mortais da aeroliña rexional suíza Crossair nos seus 25 anos de historia.
King Kong
miniatura|dereita|250px|King Kong nun anuncio do filme orixinal de 1933. King Kong é o nome dun xigantesco gorila ficticio, que provén da Illa Caveira, e que apareceu en varios filmes, debuxos animados, novelas e xogos de ordenador, moitos dos cales levan por título o seu propio nome, como o gran clásico do cine de 1933, os remakes que se rodaron en 1976, 2005 e 2017 e numerosas secuelas.
A versión de Toho
En King Kong Escapes (1967), un filme independente vagamente baseado na serie animada de televisión The King Kong Show, Kong medía 20 metros de altura. Era máis parecido ao Kong orixinal, en que el non tiña poderes especiais, ademais da súa grande forza e intelixencia. A diferenza da versión de Hollywood, este Kong non vive na Illa da Caveira. Na primeira película, viviu na Illa de Faro, mentres que no segundo filme, vivía en Mondo Island.
Igrexa de Santiago de Peñalba
Arquitectura
É unha igrexa de ábsidas contrapostas, algo moi raro. Hai exemplos na arte prerrománica en Alemaña. Outros exemplos son a igrexa de San Cebrián de Mazote en Valladolid e outra está no Norte de África. Relacionouse o feito de ter dúas ábsidas coa relixiosidade norteafricana baixo a influencia da herexía dos circuncelións (seguidores do donatismo). Aínda que se pensaba que as capelas laterais puidesen ser engadidos posteriores, recentes prospeccións arqueolóxicas descubriron que toda a planta foi erixida nunha mesma e única construción. Nestes traballos comprobouse que hai unha gran posibilidade de que os enterramentos interiores só sexan os dous da contra-ábsida, único engadido posterior, que a día de hoxe permanece, é o enterramento románico exterior no seu lado oeste, lado no que debía estar o acceso (segundo os restos achados) ao antigo mosteiro e do que non se conservan restos. miniatura|esquerda|Plano da planta da igrexa. A decoración e a estrutura confiren á igrexa unha mestura de elementos celtas (símbolos lunares e astrais), cristiáns (a planta de cruz latina), árabes (unha pequena cúpula galonada cobre o altar principal) e visigóticos (os arcos de ferradura).
Bolivia
A poboación do país, estimada en 11 millóns de persoas, é multiétnica, incluíndo indíxenas, mestizos, europeos, asiáticos e africanos. A segregación racial e social que comezou na colonización española continuou até a era moderna. O castelán é a lingua oficial e predominante, aínda que outras 36 linguas indíxenas adquiriron status oficial, sendo as máis comúns o guaraní, o aimará e o quechua.
Historia
Cando os españois chegaron no século XVI, Bolivia, rica en depósitos de prata, foi incorporada no vicerreinado do Pelo, e máis tarde no de La Plata.
Xeografía
miniatura|[[Salar de Uyuni.]] Na parte occidental do país está a Cordilleira dos Andes, na cal están a montaña máis alta do país, o pico Nevado Sajama cos seus 6.542 m; o lago Titicaca, o máis alto lago do mundo; e o Salar de Uyuni, no departamento de Potosí, unha grande extensión cuberta por sal que foi no pasado o fondo dun grande lago que se secou por evaporación. O centro do país é unha meseta, o "Altiplano", onde vive a maioría dos bolivianos. O leste do país está constituído por terras baixas, e cuberto pola foresta húmida da Amazonia. O lago Titicaca sitúase na fronteira entre a Bolivia e o Perú. No occidente atópase o Salar de Uyuni, a maior planicie de sal do mundo.
Chloë Grace Moretz
miniatura|dereita|Moretz no 2011 Chloë Grace Moretz, nada en Atlanta (Xeorxia) o 10 de febreiro de 1997, é unha actriz e modelo estadounidense principalmente coñecida polo seu traballo en filmes como (500) Days of Summer, Kick-Ass e Hugo.
Neopaganismo celta
O neopaganismo celta refírese ó movemento pagán contemporáneo baseado no politeísmo celta. Este movemento apareceu a finais do século XIX, máis emerxeu con forza nos anos setenta do século XX. O neopaganismo celta recolle a antiga relixión celta praticada nas antigas Galia, Irlanda e Britannia antes da chegada do cristianismo. Trátase dun sistema relixioso panteísta, animista e politeísta. Coa aparición e difusión do mistericismo entre os anos 1970 e 1980, o neopaganismo influíu na filosofía New Age e na Wicca, ás cales transmitiulles particularmente a súa doutrina druidista. Entre os primeiros grupos estaban os de orientación puramente celta, e só moi recentemente a relixión celta foi sometida a unha sistematización e institucionalización gradual, cuxo proceso aínda está en curso.
Amoxicilina
Por ser un antibiótico que actúa a nivel de parede bacteriana é de uso idóneo en humanos.
Salvador González Marco
Traxectoria
Trala súa volta, e debido ao seu gran traballo no conxunto chicharrero, gañouse un posto no primeiro equipo co que disputou unha gran cantidade de partidos na tempada do seu retorno que por desgraza acabou co único descenso do club che a Segunda división.
República Irlandesa
Establecemento
A proclamación da república por parte dos líderes integrantes non contou co apoio do Sinn Féin liderado por Arthur Griffith, o cal pretendía o establecemento dunha forma de monarquía dual entre Irlanda e o Reino Unido. Porén, en 1917 este partido nacionalista uniuse cos partidarios republicanos de Éamon de Valera, adoptando a partir daquel momento a tese independentista para desenvolver a curto prazo, coa intención de dar a oportunidade aos irlandeses de escoller a forma de goberno que preferisen. Con todo, este acordo estaba suxeito á condición de que se o pobo escollía a monarquía como forma de goberno, ningún membro da casa real británica seria convidado a ocupar este cargo. miniatura|145px|Sinaturas do Tratado. Nas eleccións xerais de 1918 os candidatos radicais do Sinn Féin, incluíndo moitos que participaran na rebelión de 1916, defenderon un manifesto que comprometía ao partido a boicotear o Parlamento do Reino Unido e a establecer unilateralmente unha nova asemblea irlandesa en Dublín. Os candidatos do Sinn Féin foron os grandes gañadores das eleccións e, o 21 de xaneiro de 1919, reuníronse na Mansion House de Dublín, establecendo a primeira sesión do Dáil Éireann. Nesta reunión o Dáil adoptou a Declaración de independencia de Irlanda, e debido á Proclamación de Pascua adoptada xa o 1916 o Dáil retrospectivamente ratificou o establecemento da República Irlandesa.
Periderma
Conforme aumenta o grosor do talo en sucesivos anos de crecemento secundario, fórmanse novas capas de periderma.
Economía de Trinidad e Tobago
A economía susténtase en boa parte no feito de que o país acadou sona como área de investimento con excelente condicións para os negocios internacionais. Alén do gas natural, o turismo é un sector en crecemento, aínda que non sexa tan importante, proporcionalmente, como en moitas outras illas do Caribe. As principais industrias son a petroquímica e a produción de produtos químicos. A economía benefíciase dunha reducida inflación, e de superávites comerciais.
Julien Ries
Obra
Estudoso da antrolopoxía da relixión baixo a súa dirección elaborouse o Trattado di antrolopogia del sacro (1989-2009), nos seus dez volumes colaboraron especialistas do mundo enteiro, coa colaboración do antropólogo estadounidense Lawrence E. Sullivan (director do Centre for the Study of World Religions na universidade Harvard . Julien Ries é o pensador que fixo popular a expresión "homo religiosus" (o ser humano como ente relixioso), coincidindo co paleontólogo francés Yves Coppens, o descubridor de Lucy (Australopithecus afarensis): « desde o comezo o home é un ser relixioso».
Igrexa de San Martiño de Rebordelo
Arquitectura
Ábrese o muro setentrional cunha moderna porta alintelada.
En outubro de 2010 un raio provocou o desprendemento de varias das pedras da cúpula do campanario.
Alfred Dreyfus
Traxectoria
Naceu no seo dunha adiñeirada familia de orixe xudía dedicada á fabricación de téxtiles, que abandonou Alsacia cando esta rexión foi anexionada por Alemaña tras a guerra franco-prusiana (1871). En 1872 opta pola cidadanía francesa e decide dedicarse á carreira militar, co desexo de ver reintegrada Alsacia a Francia. En 1882 entra na École polytechnique, decidido a emprender a carreira militar, alcanzado o grao de oficial de artillaría.
María Amelia de Braganza
Enfermidade e falecemento
miniatura|200px|Os últimos momentos de María Amelia coa súa nai ó carón da súa cama. En febreiro de 1852 María Amelia contraeu a escarlatina. Pasaron varios meses sen que se recuperase da enfermidade, desenvolvendo unha tusigueira persistente, sinal do comezo da tuberculose. O 26 de agosto a princesa marchou do palacio Janelas Verdes e trasladárona á illa de Madeira, xa que o clima desta illa tiña unha reputación de ser bo para a saúde.
María Amelia e a súa nai desembarcaron o 31 de agosto en Funchal, a capital de Madeira. Foron recibidas con xúbilo polos habitantes da vila, que seguiron á princesa ata o seu novo fogar na illa. Ela adoraba a illa, chegando a dicirlle á súa nai: "Se algún día recupero a miña robusta saúde previa, [...] ficaremos moito tempo nesta illa. Faremos longas excursións ás montañas, atoparemos novos camiños, igual que fixemos en Stein!" Porén, o seu estado empeorou, e cara a finais de novembro perdeuse a esperanza pola súa vida. A comezos de 1853 a princesa estaba prostrada na cama, e sabía que a súa morte estaba preto: "As miñas forzas minguan día tras día; podo sentilo ... estamos chegando ó comezo da fin". Un pouco despois da media noite do 4 de febreiro, un sacerdote administroulle o sacramento da unción dos enfermos. María Amelia tratou de reconfortar á súa nai dicíndolle: "Non chores ... deixa que se faga a vontade de Deus; que veña na miña axuda na miña última hora; que reconforte a miña pobre nai!" Faleceu ó pouco tempo esa mesma mañá, ó redor das 04:00.
Títulos e distincións
Dende o seu nacemento o 1 de decembro de 1831 ata o seu pasamento o 4 de febreiro de 1853, o seu tratamento é título oficial foi o de "A súa alteza a princesa Dona María Amelia do Brasil". Tiña distincións de dúas ordes brasileiras, a Gran Cruz da Orde de Pedro I e a Gran Cruz da Orde da Rosa. Tamén recibiu varias distincións estranxeiras: A distinción da Orde Real das Nobres Damas da Raíña María Luísa, a Gran Cruz da Orde portuguesa da Inmaculada Concepción de Vila Viçosa, a Gran Cruz da Orde portuguesa de Santa Isabel, a Insignia da Orde austríaca da Cruz Estrelada e a Insignia da Orde de Bavaria de Santa Isabel.
Imperio Sasánida
O Imperio Sasánida (en persa: ساسانیان) é o nome que se lle dá á cuarta dinastía iraniana e ao segundo Imperio Persa (226-651). A dinastía sasánida foi fundada por Ardashir I tras derrocar ao derradeiro rei arsácida, Artabán V de Partia, e terminou cando o derradeiro Šahanšah (Xahanxáh) ('Rei de reis') sasánida Yazdgerd III (632-651) perdeu unha prolongada guerra de catorce anos contra o primeiro dos califatos islámicos (o califato Omeia). O territorio do Imperio persa sasánida comprendía os actuais estados de Irán, Iraq, Armenia, Afganistán e partes do leste de Turquía e Siria, ademais de parte de Paquistán, o Cáucaso, Asia Central e Arabia. Durante o goberno de Cosroes II (590-628), anexionáronse ao imperio os territorios dos actuais Exipto, Xordania, Palestina, Israel e o Líbano, chegando a exercer un "protectorado" sobre territorios actualmente correspondentes a Omán e o Iemen, chegando así á máxima expansión do imperio. Os sasánidas chamaban ao seu imperio Erānshahr ايرانشهر (Iranshæhr),75px ou 'Dominios dos Iranianos'.
A primeira idade de ouro (309-379)
Dise que Sapor II (309-379) podería ser o único rei da historia coroado antes de nacer. De feito, colocaron a coroa sobre o ventre da súa nai. este neno, chamado Sapor, naceu polo tanto sendo xa rei. Durante a súa mocidade, o Imperio estivo controlado pola súa nai e os nobres. Ao alcanzar Sapor II a idade adulta, asumiu o poder e demostrou con rapidez que era un gobernante activo e capaz.
Decadencia e caída (622-651)
Na primavera de 632, un neto de Cosroes II, Yezdegard III, que vivira escondido, ascendeu ao trono. Aquel mesmo ano, os primeiros escuadróns árabes efectuaron incursións en territorio persa. Os anos de guerra esgotaran tanto aos bizantinos como aos persas. Os sasánidas atopábanse aínda máis debilitados polo declive económico, os altos impostos, os problemas relixiosos, a ríxida estratificación social, o crecente poder dos terratenentes e os sucesivos cambios de goberno, factores todos eles que facilitaron a invasión árabe.
Baixo o mando do califa Omar ibn al-Khattab, un exército musulmán derrotou ao máis numeroso exército persa, liderado polo xeneral Rostam Farrokhzad nas chairas de al-Qadisiyyah en 637, asediando logo Ctesifonte, que terminou caendo tras un prolongado sitio. Yezdegard fuxiu entón cara ao leste, deixando tras de si a maior parte do enorme tesouro do Imperio. Os árabes, que tomaron Ctesifonte pouco despois da fuxida do monarca persa, deixaron o goberno sasánida practicamente arruinado, á vez que obtiveron unha importantísima fonte de financiamento para os seus propios intereses.
Goberno
Nos tempos normais, o cargo imperial era hereditario, aínda que podía ser transmitido polo rei a un fillo máis novo. En dous momentos da súa historia, o poder supremo estivo nas mans de senllas raíñas. Cando non existía un herdeiro directo dispoñible, os nobres e prelados elixían un gobernante, aínda que esta elección estaba restrinxida aos membros da familia real.
A sociedade iraniana baixo o goberno sasánida
A diferenza fundamental entre a sociedade parta e a sasánida foi a énfase que a última puxo en conseguir un goberno centralizado e carismático. Na teoría social sasánida, a sociedade ideal era aquela que podía manter a estabilidade e a xustiza, e o instrumento necesario para iso era unha monarquía forte.
A sociedade sasánida era tremendamente complexa, con sistemas de organización separados gobernando numerosos grupos diferentes ao longo do Imperio. Os historiadores consideran que a sociedade estaba dividida en catro clases: a sacerdotal (Atorbanan), os guerreiros (Arteshtaran,), escribáns (Debiran) e os plebeos ou campesiños (Vasteryoshan-Hootkheshan). Como centro do sistema de castes sasánida atopábase o Shahansha, gobernando sobre todos os nobres. As princesas reais, os pequenos mandatarios, os grandes terratenentes e os sacerdotes constituían un estamento privilexiado, e coñecíanos como Bozorgan ou nobres. Ao parecer, era un sistema social bastante ríxido.
Xeración do 98
O grupo dos Tres
miniatura|200px|Ramiro de Maeztu Pío Baroja, Azorín e Ramiro de Maeztu conforman o chamado grupo dos Tres, pseudónimo co que asinaban os seus artigos conxuntos nos xornais madrileños de finais do século XIX. En 1901 publican o Manifiesto, cuxas ideas prinicipais se poden condensar nos seguintes puntos:
Imperio Sasánida
Arte, ciencia e literatura
miniatura|dereita|250px|Relevos sasánidas de Naqsh-e Rustam. Os relevos sasánidas de Taq-e Bostan e Naqsh-e Rustam foron na súa orixe policromados, do mesmo xeito que gran parte dos palacios, aínda que só se conservan trazas daquelas cores. A literatura, en cambio, deixa claro que a pintura foi unha arte florecente na época sasánida. Sábese que o profeta Mani fundou unha escola de pintura; Firdowsi conta como os magnates persas adornaban as súas mansións con pinturas dos heroes iranianos, e o poeta al-Buhnturi describe os murais do palacio de Ctesifonte. Á morte dos reis sasánidas, os mellores pintores do momento eran convocados para pintar un retrato do defunto rei para a colección do tesouro real. miniatura|esquerda|250px|Peza téxtil sasánida do [[século IV.]] A pintura, escultura, olaría e outras formas de decoración compartiron os seus deseños coa arte téxtil sasánida. Sedas, bordados, brocados, damasquinados, tapices, tapicerías, doseis, techados e alfombras tecíanse con paciencia servil por mans mestras, e eran introducidas en tinguiduras quentes de amarelo, azul e verde. Case cada persa, exceptuando os campesiños e os sacerdotes, aspiraban a sobrancear por riba dos da súa clase. Os agasallos facíanse frecuentemente en forma de suntuosas pezas de vestir, e as alfombras de vistosas cores eran sinal de riqueza no leste desde os días dos asirios.